|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **MREŽE**  **osnovnih škola na području Grada Koprivnice** | |
| **Grad Koprivnica**  **Upravni odjel za društvene djelatnosti** | |
| **Početak savjetovanja**  **12.11.2025.** | **Završetak savjetovanja:**  **26.11.2025.** |

**RAZLOG DONOŠENJA**

|  |
| --- |
| 1. **Zakonska osnova**   Zakonska osnova za donošenje Prijedloga mreže osnovnih škola na području Grada Koprivnice (u daljnjem tekstu: Prijedlog) sadržana je u odredbi članka 9. stavku 3. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19,64/20, 151/22, 153/23 i 156/23) i članku 40. Statuta Grada Koprivnice („Glasnik Grada Koprivnice“ broj 4/09., 1/12., 1/13., 3/13. – pročišćeni tekst, 1/18, 2/20. i 1/21).   1. **Ocjena stanja i osnovna pitanja koja se uređuju pojedinim aktom i objašnjenje pojedinih odredbi**   Mrežom školskih ustanova obuhvaćene su sve ustanove koje obavljaju djelatnost odgoja i obrazovanja na području Grada Koprivnice, sa svim objektima u kojima se provodi odgoj i obrazovanje. Grad Koprivnica osnivač je četiri osnovne škole, centra za odgoj, obrazovanje i rehabilitaciju i umjetničke škole.  Grad Koprivnica je dana 10.12.2024. godine sa Ministarstvom znanosti, obrazovanja i mladih i Središnjom agencijom za financiranje i ugovaranje programa i projekata Europske unije potpisao Ugovor o dodjeli bespovratnih sredstava kojim su mu dodijeljena bespovratna sredstva u svrhu provedbe projekta dogradnje osnovne škole Braća Radić. Navedenim projektom osigurati će se provođenje jednosmjenske nastave u svim osnovnim školama na području grada. U svrhu realizacije navedenog, uvođenja jednosmjenske nastave u preostale dvije osnovne škole, Grad Koprivnica obvezao se promijeniti mrežu škola i time omogućiti provođenje jednosmjenske nastave u Osnovnoj školi „Antun Nemčić Gostovinski“ i Osnovnoj školi „Braća Radić“. Predmetnim Prijedlogom mreže navedeno se postiže na način da se područne škole Osnovne škole „Antun Nemčić Gostovinski“ pripajaju Osnovnoj školi „Braća Radić“ koja proširuje svoje prostorne kapacitet kao i mogućnošću zajedničkog upisnog područja za te škole.  Ovom Odlukom propisane su sljedeće odredbe:  Člankom 1. utvrđen je sadržaj Odluke.  Člankom 2. propisano je kako se ustrojava prijedlog mreže.  Člankom 3. propisano je gdje se provode programi odgoja i obrazovanja.  Članak 4. sadrži popis osnovnoškolskih ustanova na području grada.  Člankom 5. propisano je gdje se provode redovni programi, a gdje programi za učenike s teškoćama u razvoju.  Člankom 6. propisano je kako se organizira rad s djecom s teškoćama.  Člankom 7. utvrđeno je koje škole provode cjelodnevni program, a koje produženi boravak.  Člankom 8. stavlja se van snage prijašnji Prijedlog mreže škola.  Člankom 9. propisano je postupanje nakon donošenja Prijedloga.  Člankom 10. propisano je stupanje na snagu i objava Prijedloga.   1. **Potrebna sredstava za provedbu akta**   Za provođenje ovog Prijedloga nije potrebno osigurati sredstva u proračunu Grada Koprivnice.  Slijedom navedenog, predlaže se Gradskom vijeću Grada Koprivnice donošenje Prijedloga mreže osnovnih škola na području Grada Koprivnice. |

Obrazloženje skraćenog roka savjetovanja:

Procijenjeno je da će ovako skraćeni rok savjetovanja biti dovoljan da se građani upoznaju s navedenim Prijedlogom mreže osnovnih škola na području Grada Koprivnice i sudjeluju u savjetovanju čime se postiže svrha savjetovanja.

Pozivamo predstavnike zainteresirane javnosti da najkasnije do 26.11.2025. godine dostave svoje komentare na Nacrt Prijedloga mreže osnovnih škola na području Grada Koprivnice putem OBRASCA za savjetovanje na e-mail:[mateja.cok@koprivnica.hr](mailto:mateja.cok@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta Prijedloga mreže osnovnih škola na području Grada Koprivnice.